CPF รับโล่ฯ “ผู้ทำคุณประโยชน์ ในการป้องกัน ASF”
CPF รับโล่ประกาศเกียรติคุณ "ผู้ทำคุณประโยชน์ ในการป้องกัน ASF" ณ โรงแรม เดอะ สุโกศล กรุงเทพฯ
25 ธ.ค. 2563

นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบโล่ประกาศเกียรติคุณเพื่อเชิดชูเกียรติ “ผู้ทำคุณประโยชน์ ในการป้องกัน ASF ในสุกร” แก่ บริษัท เจริญโภคภัณฑ์อาหาร จำกัด (มหาชน) หรือ CPF ในฐานะผู้ร่วมสนับสนุนมาตรการเฝ้าระวัง ป้องกัน และควบคุมโรคแอฟริกันสไวน์ฟีเวอร์ หรือ ASF ในสุกร ทำให้ประเทศไทยยังคงสถานะประเทศเดียวในภูมิภาคเอเชียที่ปลอดจากโรคดังกล่าว
โดยกลุ่มเกษตรกรผู้เลี้ยงสุกรไทย สมาคมผู้เลี้ยงสุกรแห่งชาติ และสมาคมพัฒนาธุรกิจสุกรไทย ร่วมกันจัดขึ้นเพื่อขอบคุณและเป็นกำลังใจต่อผู้ปฏิบัติงานป้องกันโรค ASF ทั้งหน่วยงานภาครัฐและภาคเอกชน ที่ยังคงปฏิบัติหน้าที่อย่างเข้มแข็งต่อไป โดยมี น.สพ.ระพี ปัญญาทอง, น.สพ.ธวัช พงศ์พันธุ์ และ สพ.ญ.สุภัทรศร ฉัตรศิริยิ่งยง เป็นผู้แทนซีพีเอฟรับมอบ ณ โรงแรม เดอะ สุโกศล กรุงเทพฯ